Bevanda: Prioritet Vijeća ministara je euroatlantski put BiH - Klix.ba\nSastanak sa Fletcherom Bartonom\nBevanda: Prioritet Vijeća ministara je euroatlantski put BiH\n6.3.2012. u 16:45\nPredsjedavajući Vijećaa ministara BiH Vjekoslav Bevanda naglasio je danas na sastanku sa šefom Misije OEBS-a u BiH Fletcherom Bartonom da su prioriteti Vijeća ministara BiH euroatlantski put BiH i razvitak privrede, te izrazio očekivanja da će OEBS pružiti neophodnu savjetodavnu podršku institucijama BiH na tom putu.\nBevanda je na današnjem sastanku zahvalio za dosadašnji doprinos OEBS-a u izgradnji pomirenja, demokratije i institucija u BiH, što je preduslov za uspješnu regionalnu saradnju i ekonomski napredak BiH, saopšteno je iz Savjeta ministara BiH.\nBarton je Bevandi čestitao za imenovanje, te rekao da će Misija OEBS-a nastaviti pružati podršku BiH u ispunjavanju obaveza koje proističu iz njenog članstva u OEBS-u putem saradnje sa Vijećem ministara kako bi se postigao željeni napredak ka euroatlantskim integracijama.\nOn je istakao da BiH ima novo Vijeće ministara s novom energijom i jasnim euroatlantskim ambicijama, te da je Misija OEBS-a u BiH spremna pružiti podršku ovim prioritetima, jer time BiH usvaja demokratske vrijednosti i standarde, koje upravo baštini OEBS.\nSagovornici su se usaglasili da je neophodna bliska i otvorena saradnja institucija BiH i Misije OEBS-a u BiH kako bi se ubrzao euroatlantski put BiH, odnosno transparentna saradnja zasnovana na partnerstvu u kojem bi OEBS pružao savjetodavnu podršku institucijama BiH na putu ka EU i NATO-u.\nTokom susreta razgovaralo se i o skoroj posjeti glavnog sekretara OEBS-a Lamberta Zanierija BiH.


"Autocesta Zenica-Sarajevo ima Upotrebnu dozvolu" - Klix.ba\n"Autocesta Zenica-Sarajevo ima Upotrebnu dozvolu"\nU saopštenju koje smo dobili iz JP Direkcije cesta FBiH demantiraju se navodi u članku objavljenom 17.10.2008. u Večernjem listu, str. 4., pod naslovom „Autocesta Zenica-Sarajevo bez dozvole“, autora Zdenka Jurilja.\nInformacija koju je objavio Večernji list, a prenijeli neki bh. mediji, da za autocestu Kakanj – Visoko- Jošanica nije izdana Upotrebna dozvola, nije tačna. Autocesta je građena u fazama po dionicama.\nPrva dionica autoceste, dužine 11,8 km, izgrađena je u periodu od 2001. do 2003. godine. Zbog nedostatka finansijskih sredstava nije kompletirana odvodnja na mostovima na toj dionici. Nakon što su sredstva osigurana, radovi na odvodnji su izvedeni u periodu od januara do aprila 2008. godine, čime je u potpunosti kompletirana ova dionica. Komisija za tehnički prijem izvršila je ponovo pregled radova i napravila izvještaje u kojima nema uslovnih primjedbi te predala svu potrebnu dokumentaciju Ministarstvu prostornog uređenja i okoliša FBiH.\nStoga JP Direkcija cesta FBiH, kao implementator ovog projekta, očekuje izdavanje Upotrebne dozvole od ovog Ministarstva.\nDruga dionica građena je u periodu od 2005. do 2007. godine i u potpunosti je završena. Za tu dionicu Federalno ministarstvo prostornog uređenja i okoliša izdalo je Upotrebnu dozvolu u martu 2007. godine .\nTreća dionica, dužine 7,6 km, građena je u periodu od 2007. do 2008. godine i također je završena. JP Direkcija cesta FBiH pokrenula je postupak tehničkog prijema dionice u martu 2008. godine. Međutim, Komisija za tehnički prijem, koju je formiralo Ministarstvo prostornog uređenja i okoliša FBiH, radi vrlo sporo i do danas JP Direkcija cesta FBIH, kao implementator projekta, nije dobila izvještaj. S obzirom da su radovi korektno izvedeni, očekujemo da će i za ovu dionicu narednog mjeseca biti izdata Upotrebna dozvola.


Foto: Volodymyr Melnyk / Alamy / Profimedia\n"Odluka o uvođenju Kovid propusnica za bioskope imala bi nesagledive posledice, jer najveći deo bioskopske publike su deca, tinejdžeri i mlađa populacija, među kojima je u ovom trenutku veoma nizak broj vakcinisanih", navodi se u pismu upućenom državnom sekretaru Ministarstva kulture Srbije Radovanu Jokiću.\nIz Grupacije su naveli da "do sada nije bilo zabeleženih slučajeva zaražavanja u bioskopima" i da bi pomenuta mera dovela "do zatvaranja bioskopa, čime bi ostavila bez egzistencije brojne zaposlene u domaćoj kinematografiji".\n"Predlažemo da trenutno važeće mere koje se odnose na bioskope, a tiču se kapaciteta, distance prilikom sedenja, dezinfekcije i slično, a koje su se do sada veoma uspešno primenjivale, u potpunosti ostanu nepromenjene", kaže se u pismu.\nKako je navedeno, PKS je spremna da i dalje pruži podršku procesu vakcinacije prikazivanjem spotova koji promovišu vakcinisanje pre svake bioskopske projekcije i na svim digitalnim displejima u bioskopskim prostorima, uz deljenje propagandnog materijala posetiocima.\nIz PKS se zalažu i za to da treba "eventualno svakom novovakcinisanom posetiocu, koji je primio prvu dozu u poslednjih sedam dana, omogućiti kupovinu bioskopske ulaznice sa maksimalnim popustom".\nPredstavnici Grupacije za kinematografiju Miloš Biković, Ivan Hinić i Nebojša Ćetković podsetili su da su bioskopi izuzetno teško podneli šestomešečno pandemijsko zatvaranje tokom 2020. godine, a da su primene postojećih mera i redukovanje kapaciteta omogućili nastavak rada.\n"Nedavno smo došli do jedine prihvatljive pozicije za bioskope, a to je primena postojećih mera koje podrazumevaju: jedno mesto razmaka izmedju dve kupovine, redovnu dezinfekciju svih prostora, nošenje maski, kao i primenu ostalih preporuka i odredbi", saopštili su predstavnici Udruženja.


NOVI USPESI APATINSKIH ATLETIČARA | Radioapatin\nFIRULOVIĆ TRIJUMFOVAO NA SREBRNOM JEZERU, VEJIN NAJBRŽI U SVOJOJ STAROSNOJ KATEGORIJI\nČlanovi Atletskog kluba Apatin u ovoj godini su nastupili na četiri Prvenstva Srbije u dvorani. Najuspešniji je bio Đuro Borbeljkoji je osvojio bronzanu medalju na 1.500 metara na Prvenstvu Srbije za seniore.\nNa 5. Srebrno jezero polumaratonu, u glavnoj trci, u konkurenciji 281 takmičara i takmičarki, pobedio je mladi Denis Firulović, pulen Gorana Čegara, koji je slavio u trci na 21,1 km postigavši lični rekordrezultatom 1 sat, 13 minuta i 25 sekundi (stari rekord popravljen za više od 3 minuta). U istoj trci Predrag Vejin je osvojio prvo mesto u starosnoj kategoriji (9. mesto u ukupnom plasamnu), rezultatom od 1 sat, 22 minuta i 6 sekundi. U istoj starosnoj kategoriji treće mesto, u svom debitantskom nastupu za AK Apatin, sa ličnim rekordom osvojio je Radomir Topličanin. Uspešan debitanski nastup za AK Apatin imala je i Milica Marković koja je polumaratonsku trku istrčala za 1 sat, 52 minuta i 39 sekundi, osvojivši 17. mesto u ženskoj konkurenciji.\nU okviru polumaratona održana je trka na 5 km u kojoj su dominirali članovi AK Apatin, puleni Mariane Čegar Lukić, pobedama u ukupnom plasmanu u muškoj i ženskoj konkurenciji. Aleksandar Stajić je bio prvi, dok je u istoj trci treće mesto osvojio Nemanja Đurić.U ženskoj konkurenciji pobedila je Aleksandra Burkanović.\nNa Prvenstvu Srbije za mlađe juniore, održanom prošle nedelje, Konstantin Šimić je sa ličnim rekordom u trci na 3.000 metara osvojio šesto mesto.\nU subotu su mlade atletičarke AK Apatin, Milica Zanze, Lena i Iva Rajić nastupile su u Beogradu na Prvenstvu Srbije za mlađe pionire u dvorani i u trci na 60 m ostvarile svoje najbolje rezultate. Milica je istrčala rezultat 8 sekundi i 88 stotinki, Lena Rajić 9 sekundi i 17 stotinki, dok je Iva Rajić ostvarila rezultat 9 sekundi i 64 stotinke.\nUporedo sa učešćem na takmičenjima, AK Apatin organizuje besplatnu školu atletike za decu u hali OŠ „Žarko Zrenjanin“, utorkom i četvrtkom od 18.45 do 20 časova u velikoj sali i subotom od 10 do 11.15 časova u maloj sali do kraja marta, dok će od početka aprila treninzi biti na otvorenom. Informacije u vezi sa treninzima mogu se dobiti na email kluba akapatin2001@gmail.com ili putem telefona 064/01-10-222.


11/06/2019 - podunavlje.info\nOdluka o načinu upoznavanja građana sa rebalansom budžeta\nSMEDEREVO, 11. jun 2019 – Odeljenje za finansije i lokalnu poresku administraciju Gradske uprave Smederevo donelo je danas Odluku o načinu upoznavanja građana sa Nacrtom odluke o izmenama i dopunama Odluke o budžetu grada Smederevo za 2019. godinu. Pozdravljamo i pohvaljujemo impuls lokalne administracije da najvažniji dokument bude transparentan i dostupan građanima, čije su te pare. U članu 1. se…\nbudžet grada Smedereva, Građani, OdlukaLeave a comment\nProtiv komaraca u Smederevu u sredu i nedelju\nSMEDEREVO, 11. jun 2019 – Danas su saopšteni novi termini tretmana suzbijanja odraslih formi komaraca iz vazduha i sa zemlje na teritoriji grada Smedereva. Termini sprovođenja akcije suzbijanja odraslih formi komaraca iz vazduha i sa zemlje na teritoriji grada Smedereva, kako je saopšteno na zvaničnom gradskom sajtu, prvobitno zakazani za danas i sutra, pomeraju se za sredu, 12. jun i…\nKomarci, Tretman suzbijanja odraslih formi, ZemljaLeave a comment\nmts je nedavno tržištu predstavio novu uslugu m:SAT tv koja pruža mogućnost gledanja televizijskog programa putem satelita na bilo kojoj lokaciji u Srbiji. Osnovna prednost ove usluge ogleda se upravo u nepostojanju prepreka, tehničkih niti bilo kojih drugih, da se korisnicima omogući gledanje velikog broja televizijskih kanala u vrhunskom kvalitetu slike bez obzira gde se oni nalaze. Na kvalitet slike…\nm:sat tvLeave a comment\nPožarevačko „Čudo u Šarganu“ u Smederevu\nSMEDEREVO, 11. jun 2019 – Pozorište „Milivoje Živanović“ iz Požarevca gostovaće ove srede u smederevskom Centru za kulturu sa predstavom „Čudo u Šarganu“, koju je prema poznatom komadu Ljubomira Simovića režirala reditelјka i glumica iz Smedereva Nevena Rakočević. Prema oceni Dragana Ostojića, selektora 13. Festivala glumačkih ostvarenja u Loznici, glumci u ovoj predstavi donose bogatu fresku lјudskih sudbina, koje je…\nČudo u Šarganu, Nevena RakočevićLeave a comment\nIzložba fotografija radionice Kancelarije za mlade\nSMEDEREVSKA PALANKA, 11. jun 2019 – U Galeriji moderne umetnosti Narodnog muzeja u Smederevskoj Palanci večeras će biti otvorena izložba fotografija čiji su autori članovi Foto-radionice Kancelarije za mlade. Foto-radionica u okviru palanačke Kancelarije za mlade uspešno deluje već čitavu deceniju. Svečano otvaranje zakazano je za 20 sati, a radovi mladih fotografa pred publikom će biti do 30. juna.\nfoto radionica, Galerija moderne umetnosti Narodnog muzeja u Smederevskoj Palanci, Izložba, Kancelarija za Mlade Smederevska PalankaLeave a comment\nVodovod apeluje na potrošače da vodu koriste racionalno i namenski\nSMEDEREVO, 11. jun 2019 – Javno komunalno preduzeće Vodovod Smederevo upozorilo je potrošače da su dužni da vodu koristite racionalno i namenski. U cilju održavanja kontinuirane i kvalitetne isporuke pijaće vode, kako se navodi u obaveštenju, apeluju na potrošače da vodu ne koriste za zalivanje bašti, punjenje bazena, polivanje ulica, trotoara i parkova, korišćenje fontana, pranje automobila…\nJKP Vodovod, potrošnja, Racionalno Namenski, VodaLeave a comment\n22/10/2021, 11:55 pm


Rusija: Sabotažu na Krimu organizovala ukrajinska služba\nMOSKVA – Ukrajinaska obaveštajna služba odgovorna je za subverzivni napad na krimski gasovod koji se dogodio 23. avgusta ove godine, saopštila je Federalna služba bezbednosti Rusije (FSB).\n„Utvrđeno je da je sabotažu organizovala teritorijalna jedinica Glavne obaveštajne uprave Ministarstva odbrane Ukrajine u gradu Hersonu, takozvana operativna služba „Tavrija“ uz učešće Medžlisa Tatara sa Krima “, navodi se u saopštenju FSB, prenosi TAS S.\nKako se navodi, 4. septembra ove godine pripadnici FSB Rusije uhapsili su stanovnike Krima, zamenika predsednika Medžlisa Narimana Dželalova koji je bio posrednik i direktne izvršioce sabotaže Asana i Aziza Ahmetova.\nIzvršioci su putovali u Ukrajinu u grad Herson, gde su ih vojni obavestajci obučavali za rad sa eksplozivima, a obećano im je oko 2.000 dolara za obavljenu sabotažu.\nFSB je saopštila da im eksploziv u junu dostavljen na Krim, a napad je planiran za Dan nezavisnosti Ukrajine.\nRuske vlasti na Krimu saopštile su da su nepoznate osobe 23. avgusta oštetile gasovod u brdskom delu regiona, koji je narednog dana, nakon što je popravljen, ponovo počeo sa radom.\nJuče je sud odredio zadržavanje četvoro osumnjičenih za sabotažu na gasovodu, i odlučio da vođa krimskih Tatara, Nariman Dželalov, bude zadržan u pritvoru dva meseca zbog sumnje da je učestvovao u ovom napadu.


Izrešetani policajci: Opsadno stanje kod Denvera – Plus Radio\nHome / Region / Izrešetani policajci: Opsadno stanje kod Denvera\nIzrešetani policajci: Opsadno stanje kod Denvera\nBy Plus Radio on 31/12/2017 Vrijeme: 17:38\nPolicija američke države Kolorado objavila je da je kod Denvera „upucano više policajaca“ koji su otišli do jedne kuće iz koje je upućen poziv, javili su američki mediji.\nKancelarija okruga Daglas, gde se odigrao incident, upozorila je putem Twittera stanovnike Hajlends Ranča da ostanu u domovima i ne prilaze prozorima.\nLudilo u SAD: Upucana četiri policajca\n„Više je policajaca pogođeno. Ne možemo još da iznosimo brojke, još radimo na slučaju da se počinilac privede“, rekao je za „Denver post“ lokalni policijski zvaničnik Džjeson Blanšar.\nIz kancelarije šerifa je saopšteno da „sitaucija ne izgleda dobro“.\nPolicajci su, prema navodima lokalnih medija, reagovali na jedan poziv, a kada su došli do kuće iz nje je na njih pucano.\nIncident se odigrao oko šest sati jutros po lokalnom vremenu, a mediji izveštavaju da se u više navrata čula pucnjava.\n← Previous Story Interes Srbije da je vojno neutralna\nNext Story → Zemljotres magnitude 4,6 pogodio Grčku


Zvanično otvaranje rekonstruisanog prostora\nZvanično otvaranje rekonstruisanog prostora\nZvanično otvaranje rekonstruisanog prostora 23. maja u Banji Vrućici\nU teslićkom Zdravstveno-turističkom centru "Banja Vrućica" završeni su radovi na rekonstrukciji terapijskog prostora, a svečano otvaranje biće 23. maja, potvrdio je Srni generalni direktor ovog kolektiva Dragan Bogdanić.\nBogdanić je naveo da je ovim projektom uređeno oko 4.500 metara kvadratnih prostora, koji obuhvata prostor fizikalnih terapija i dio Hotela "Srbija" i dodao da su na svečano otvaranje pozvani predsjednik Republike Srpske Milorad Dodik i većina ministara, kao i predstavnici fondova.\n"Ovaj prostor, koji čini osnovu razvoja Banje Vrućice, pored potpune rekonstrukcije unutrašnjeg dijela, biće opremljen i najsavremenijom medicinskom opremom", rekao je Bogdanić.\nPrema njegovim riječima, rekonstruisani prostor uređen je tako da će najmanje ličiti na bolnicu.\n"Novi enterijer odavaće utisak da niste na liječenju, već u odmaralištu", istakao je Bogdanić, navodeći da će sve biti klimatizovano.\nOn je dodao da će u prizemlju Hotela "Srbija" biti jedan dijagnostički centar gdje će biti sala za rehabilitaciju kardiovaskularnih bolesnika sa najsavremenijom opremom, kao i stomatološka ordinacija i još nekoliko ordinacija,te apoteka.\nBogdanić je istakao da je cilj još više stvarati uslove za oblast interne medicine i to kroz ordinacije u kojima bi radili konsultanti, dok bi u stalnih deset ordinacija radili ljekari koji su stalno zaposleni u ovom kolektivu.\n"Ovim projektom će lokalna zajednica i Republika Srpska, ali i širi prostor, dobiti nove usluge kada je u pitanju banjsko liječenje", rekao je Bogdanić, dodajući da će samim tim biti povećan broj gostiju.\nBogdanić je naveo da je proteklih godina broj gostiju u stalnom porastu, da je dobro počela i ova godina jer je za prva četiri mjeseca ove godine broj gostiju povećan za 20 odsto u odnosu na isti period prošle godine.\n"Do sada su to bili gosti iz BiH i susjednih zemalja, ali sada smo stvorili uslove da apliciramo i na tržište EU i zapadne Evrope", dodao je Bogdanić.\nU "Banji Vrućici" ističu da je jedinstven slučaj da se banjsko liječenje provodi na 4.500 metara kvadratnih prostora.\nBogdanić kaže da je cjelokupni projekat koštao oko 4.000.000 KM i da su sva sredstva obezbijeđena iz tekućeg poslovanja, te da nije bilo zaduživanja kod dobavljača ni komercijalnih banaka.\nNapisao / teslicdanas.com


NOVI modeli sa inovacijama na polju bezbednosti | Tech Lifestyle\nPočetna AUTOMOBILI NOVI modeli sa inovacijama na polju bezbednosti\nBudući da je Car Show otkazan, Hyundai Srbija predstavlja nove modele na tržištu Srbije, Sonatu, Venue i Kona hybrid u Hyundai salonu u Beogradu i online, na web site-u i društvenim mrežama.\nNovi modeli, svaki u svom segmentu, donose inovacije na polju bezbednosti, udobnosti i dizajna.\nU segmentu limuzina, Hyundai ponosno predstavlja svoj novitet – Sonatu. Ono što ovaj model drži na visokoj poziciji u klasi je izuzetan komfor i bezbednost bez premca. Tu pre svega treba pomenuti Hyundai SmartSense koji obuhvata sve najsavremenije napredne bezbednosne sisteme pomoći vozaču.\nADAS štiti vozača funkcijama poput Pomoći za praćenje vozne trake i Pomoći za bezbedan izlazak iz vozila, neprekidno “nadgleda” vožnju i radi tiho u pozadini skenirajući znakove na putu, a tu je i Sistem pomoći za detekciju u mrtvom uglu.\nSa druge strane, karoserija je najkruća do sada, ali i za 24 kilograma lakša i tiša od modela prethodnih generacija.\nTo obezbeđuje da Sonata ispunjava, a u mnogim slučajevima čak prevazilazi, najstrože standarde testiranja bezbednosti koji se sprovode u svetu.\nKada su u pitanju SUV modeli, Hyundai predstavlja svoj novi Venue, ekonomični urbani model, koji zbog izuzetno atraktivnog dizajna, raspoloživih boja i samog koncepta vozila, predstavlja jedinstven spoj stilizovanog i sportskog modela.\nZahvaljujući naprednim karakteristikama sistema upravljanja vožnjom, tri režima vožnje i tri režima 2WD trakcije koji mogu biti intuitivno izabrani jednim pritiskom na dugme, ovaj model pored odličnog “snalaženja” u gradu može biti adekvatan saputnik i za zahtevnije terene.\nOno u čemu Hyundai uzima primat i što globalno predstavlja njegov najznačajniji strateški pravac je razvoj hibridnih i električnih vozila.\nNajnoviji u ovoj klasi automobila, dostupan na našem tržištu, je KONA Hibrid, koji kombinuje moderan dizajn sa izuzetnom efikasnošću u potrošnji goriva (3.9l/100km), a sve to bez punjenja baterije i menjanja ustaljenih vozačkih navika.\nZavisno od situacije u vožnji, hibridni pogonski sistem se prebacuje između konvencionalnog motora i elektromotora, a ponekad koristi oba motora istovremeno.\nZajedno pružaju snagu od 105 KS, a kao deo regenerativnog kočionog sistema, elektromotor takođe pomaže u usporavanju auta, puneći beteriju tako da vozač to ne mora da radi.\nPrethodni članakTOP 5: Najskuplji novi delovi za vaš bicikl\nSledeći članakNovi 5G pametni telefon


Kosovo posle izbora predsednika\nKao sto se ocekivalo, Kosovo je nedavno dobilo svog prvog predsednika a Ibrahim Rugova se najzad uselio u onu zgradu zute fasade o kojoj smo vec govorili. Medjutim, uprkos obecanjima i ocekivanjima, kosovski Albanci i dalje tesko zive, podjednako lose kao i pre izbora predsednika. Stavise, inauguracija predsednika, premijera i Vlade i zrelost drzave koju sam po sebi donosi taj cin, inicirali su nekoliko novih problematicnih momenata u politickom zivotu Kosova. Ispostavilo se da, kao u istoriji kolonijalnih zemalja koje pre vremena dobiju nezavisnost, protektorat ima svoje dobre i veoma privlacne strane.\nIma Jugoslavije - nema Jugoslavije\nIako su kosovski Albanci mesecima nagovestavali da ce u slucaju redefinisanja statusa Jugoslavije Kosovo postati slobodno, i da ce Rezolucija 1244 prestati da obavezuje tu pokrajinu, cini se da nije tako. Dok albanski jastrebovi slavodobitno likuju, tvrdeci, kao i zitelji Pristine u TV anketama, da je Kosovo slobodno i da samo treba da ispuni nekoliko sitnih uslova pa da postane nezavisno, politicari, svi odreda, ali i ostali intelektualci i eksperti raznih struka pazljivo citaju tekst nedavno potpisanog srpsko-crnogorskog sporazuma, kao i Rezoluciju Ujedinjenih nacija 1244 koja, podsecamo, decidirano predvidja tampon period neodredjenog trajanja za drzavno-pravni status Kosova dok medjunarodna zajednica ne odluci o njegovom konacnom statusu. Za to vreme, Kosovo ce ostati u sastavu Jugoslavije.\nPazljivo citanje navedenih dokumenata navelo je kosovske Albance na zabrinutost. Posebno ih brine klauzula drzavnog sporazuma u kojoj se kaze da ce u slucaju raspada nove zajednicke drzave Srbija naslediti prava stare jugoslovenske federacije po osnovu svih medjunarodnih ugovora, pa i Rezolucije 1244 Saveta bezbednosti. To prakticno znaci da bi Kosovo moglo i zvanicno da postane sastavni deo Srbije.\nJedan od najvecih albanskih pravnih eksperata, profesor medjunarodnog prava na Univerzitetu u Pristini Enver Hasani smatra da je sasvim jasno da je Evropska unija izvrsila ozbiljan pritisak na Crnu Goru da se odrekne nezavisnosti. "To nesumnjivo ima za cilj da umanji sanse Kosova za nezavisnoscu. Kao naslednik Jugoslavije, Srbija ce naslediti sve - ukljucujuci i Kosovo" - smatra Hasani.\nPremijera nepotpune kosovske Vlade Bajrama Rexhepija (Redzepi), medjutim, mnogo vise od neformalnog tumacenja dva dokumenta brine - potpis Havijera Solane na srpsko-crnogorskom dokumentu. Mada je Solana potpisao ovaj sporazum iskljucivo kao svedok, cak i najoprezniji kosovski analiticari se boje da to predstavlja nesumnjivi znak podrske medjunarodne zajednice Beogradu u svemu, pa i pitanju konacnog statusa Kosova. Tako Blerim Shala (Bljerim Salja), urednik pristinskog dnevnog lista, ali i istoimenog nedeljnika Zeri, veruje da je Solanin potpis na sporazumu o novoj srpsko-crnogorskoj drzavi nesumnjiv pokazatelj uspostavljanja hijerarhije interesa evropske zajednice po kojoj je pitanje Srbije i Crne Gore mnogo vaznije od pitanja Kosova: "Taj potpis predstavlja pokusaj promene karaktera Rezolucije 1244". Shala je cak u svom uvodniku napisao da nimalo ne sumnja da ce drzavno-pravni kontinuitet omoguciti Srbiji da prejudicira konacni status Kosova, naravno, u svoju korist, cudno zakljucujuci da ce ostanak Kosova u Srbiji da predstavlja korist za Srbiju i njene gradjane.\nNaravno, ne misle svi tako. Vladajuci dvojac Demokratskog saveza Kosova Nexhat (Nedzat) Daci, predsednik Skupstine, i Ibrahim Rugova, predsednik, smatraju da srpsko-crnogorski sporazum nece imati uticaja na status Kosova. "Kosovo je na putu sa kojeg nema povratka na staro", rekao je Daci, dok Rugova smatra da su sporazumi poput ovoga znak da je vreme rata u regionu zauvek proslo i da su sada u svim drzavama na vlasti mudri ljudi koji prednost u resavanju problema daju sporazumima. "Ovaj sporazum nam nista nije trebao, ali on nece doneti nista rdjavo buducnosti Kosova", rekao je prvi predsednik Kosova.\nRugova ili Bukoshi\nNova srpska drzava nije jedini problem Ibrahima Rugove. Tek sto se, uz odlucujucu, pa pomalo i ponizavajucu pomoc medjunarodne zajednice ustolicio na pomalo paradnoj funkciji nalik na marionetske funkcije raznih predsednika za vreme okupacija, Rugova se susreo sa velikim i neizvesnim problemom koji mu namecu "mangupi iz njegovih redova".\nUstavni okvir Kosova, naime, kao i nas Ustav uostalom, veoma jasno predvidja da predsednik Kosova ne moze da vrsi nijednu drugu javnu duznost, a narocito ne moze da bude predsednik politicke stranke. E, sad, ono sto u nasoj zemlji prepunoj demokratije i legalizma ne mora da se postuje, na nedemokratskom Kosovu mora, pa je rukovodstvo Demokratskog saveza Kosova najavilo izbore na svim nivoima, pa i predsednickom, koji ce se odrzati u narednih nekoliko nedelja.\nKao i svaki balkanski politicar kome je politika zivot i Rugova bi voleo da njegov naslednik na mestu sefa partije bude njegov covek ili slab covek ili, jos najbolje, i njegov i slab istovremeno. Medjutim, Rugovin problem je u tome sto se kao prakticno jedini ozbiljan kandidat za preuzimanje DSK javlja covek koga bi on najmanje voleo da vidi na mestu svog naslednika, Bujar Bukoshi (Bukosi) koji niti je njegov, a narocito nije slab.\nBukoshi je bio dugogodisnji politicki saradnik Ibrahima Rugove. Lekar po profesiji, zapoceo je svoju politicku karijeru kao generalni sekretar Demokratskog saveza Kosova. Stekao je postovanje albanske politicke javnosti dok je bio predsednik vlade u egzilu pocetkom devedesetih godina. Posto je rezim u Srbiji ukinuo autonomiju Kosova, Rugova je poslao Bukoshija u inostranstvo da tamo prikuplja novac za paralelne institucije kosovskih Albanaca koji su se suprotstavljali srpskoj drzavi. Bukoshi je uspeo zahvaljujuci podrsci staresina albanskih porodica koji su pristali da izdvajaju po tri odsto od prihoda Albanaca na Kosovu i u inostranstvu. Tacna cifra ovog haraca nikada nije saopstena, ali se pouzdano operise sa sumom od oko 300 miliona nemackih maraka prikupljenih u periodu izmedju 1991. i 1999. godine.\nKako to obicno biva kad u politiku i posao udje veliki novac bez prave kontrole, dva vodeca kosovska politicara su se 1995. godine posvadjala. Javnosti je saopsteno da je razlog svadje nacin vodjenja paralelnog sistema kosovskih Albanaca i koriscenje prikupljenih sredstava. U stvari, problem je bio mnogo ozbiljniji. Bukoshi je, buduci u egzilu (u Svajcarskoj) bio veoma zavisan od ljudi koji mu daju novac, a tim ljudima se nimalo nije svidjalo Rugovino priblizavanje Milosevicu. Albanska dijaspora je zelela da finansira separatisticki pokret Kosova tako da je Bukoshi 1996. godine poceo javno da zamera Rugovi kompromis sa Milosevicem oko povratka albanskih ucenika u drzavne skole. On je optuzio Rugovu za izdaju bazicnih ciljeva pokreta i napustanje politike nezavisnosti. Posto je Rugova uhvacen u Miloseviceve kandze istrajavao u "gandijevskoj borbi", Bukoshi je godinu dana kasnije na zahtev "porodica" uskratio novac Rugovinoj partiji, ostavivsi ga cak bez novca za telefonske troskove.\nBukoshi je zbog sukoba sa Rugovom odbio da ucestvuje na kosovskim parlamentarnim izborima 17. novembra prosle godine. Pocetkom ovog marta pompezno se vratio na politicku scenu do temelja je uzdrmavsi izjavom da zeli da osnuje novu stranku. Ne mali broj visokih funkcionera DSK upozorava da se Bukoshijeva inicijativa ne sme ignorisati, jer bi ta partija mogla da privuce veliki deo clanstva i poslanika Rugovine partije. Medjutim, Bukoshi pored stapa nudi Rugovi i sargarepu. U intervjuu za televiziju Koha TV, Bukoshi je izjavio: "Ne radujem se sto cu mozda morati da osnujem novu partiju. Ja sam ipak osnivac DSK, jos uvek sam njegov clan i voleo bih da to i ostanem".\nNe mali broj politickih analiticara tvrdi da Bukoshi, objavljujuci mogucnost osnivanja nove stranke, prakticno ucenjuje Rugovu kako bi pridobio njegovu podrsku za polozaj novog lidera, bez koje ce to tesko postati. Prema kosovskim izbornim pravilima, poslanici mogu da prelaze iz jedne parlamentarne stranke u drugu, bez bojazni da ce izgubiti status poslanika. Prelazak poslanika u bilo koju novu stranku mogao bi rezultirati Rugovinim gubljenjem kontrole nad parlamentom.\nAlbanija se priblizava, a Kosovo uzmice!\nBilo bi normalno da Rugovi, u nedostatku brzog domaceg, grcevito treba bilo kakav spoljnopoliticki uspeh koji bi koliko bilo napunio jedra njegovog posustalog broda. Pomoc je neocekivano stigla iz Albanije, ali nije sigurno da ce Rugova prihvatiti ovu slamku. Ministarka spoljnih poslova Albanije Artha (Arta) Dade posetila je nedavno Kosovo kako bi se susrela s novoizabranim funkcionerima i prenela im veliku zainteresovanost svoje zemlje "za uspostavljenje blizih i zvanicnih kontakata izmedju dve prestonice, sto bi trebalo da bude od obostranog interesa".\nKazem neocekivano, jer su prve reakcije na pobedu albanskih nacionalnih partija na kosovskim izborima od 17. novembra bile zaprepascujuce mlake. Sve je bilo nekako "okruglo, pa na cose". Tadasnji premijer Ilir (Iljir) Meta je u ime Vlade i licno ime pozitivno ocenio "demokratski razvoj i ucesce manjina na ovim izborima, kao i znacaj demokratskih institucija koje ce se konstituisati nakon ovih izbora". Vlada je cak spomenula i Rezoluciju 1244 Saveta bezbednosti i insistirala na potrebi izgradnje demokratskog i evropskog Kosova.\nPosto su angazovali svoje prijatelje iz medjunarodne zajednice, albanski rukovodioci su saznali da je krivac za takve mlake izjave niko drugi do Rugova koji je zahvacen pobednickom euforijom neoprezno zatrazio od sveta, pa i od Tirane, da bezuslovno prizna nezavisnost Kosova. Naravno da Tirana ne samo da se nije "navukla" na ovu politicku zamku, vec je mlakim izjavama podrske kazala i Rugovi ali i svetu od kojeg zavisi tek malo manje nego Kosovo, da je, za razliku od Rugove, savladala osnovnu skolu diplomatije. Izuzetak je bio samo predsednik Rexhep Maidani (Redzep Majdani) koji se jos 17. uvece izjasnio u prilog prava naroda Kosova na nezavisnost.\nVlada se u Albaniji u medjuvremenu promenila, na vlast su dosli socijalisti i Pandelli Majko, ali im kosovski politicari nisu oprostili "uvredu". Tako se igra "dva jarca" na klizavom brvnu nastavlja. Rugova, koji je vise puta do sada odbio poziv da dodje u Tiranu, odbio je cak da se vidi sa albanskim rukovodiocima kada su iz Tirane dolazili na Kosovo. Ministarka Dade je nominalno razgovarala sa kosovskim liderima o uspostavljanju kontakata u privredi, obrazovanju i kulturi, ali je glavni cilj njene posete bio poziv Kosovarima da posete Tiranu i da, jednom za svagda, rese sva trvenja. Ministarka Dade je urucila poziv, ali je dobila potvrdan odgovor samo od premijera Kosova Bajrama Rexhepija. Pri tom se ministarka sastala i sa liderima Srba i od zapada dobila novo "pozitivno brojanje", uz napomenu da bi ta poseta i razgovor sa Srbima bio dobar primer kojim putem bi trebalo krenuti u resenje situacije. Albanija je u odnosu na Kosovo ipak na zapadu.\nDogadjanja: Korupcija - cas anatomije «\n» Susedi: Iz dnevnika u dusi


Kolić: Solak nema status osumnjičenog\nKadrija Kolić, advokat direktora Federalne uprave civilne zaštite Fahrudina Solaka, izjavio je Srni da njegov branjenik nema status osumnjičenog, da nije dao nikakvu izjavu i da nijedno tužilaštvo ne može podići optužnicu protiv njega u vezi sa nabavkom respiratora.\nKolić je rekao da je u medijima izneseno dosta laži o slučaju nabavke respiratora koje je za potrebe zdravstvenog sistema Federacije BiH, a prema odluci Federalne uprave civilne zaštite izvršila kompanija Fikreta Hodžića "Srebrena malina".\nOn kaže da za demantovanje laži izrečenih o nabavci respiratora treba dosta medijskog prostora da bi javnost shvatila o čemu je riječ.\n- Izjave odgovornih iz Agencije za javne nabavke ne stoje. One su politički motivisane - tvrdi Kolić.\nPripadnici Agencije za istrage i zaštitu /Sipa/ BiH, prema naredbi Suda BiH, vrše pretrese na dvije lokacije u Kantonu Sarajevu, od kojih je jedna u objektu Federalne uprave civilne zaštite na Stupu.\nPortparol Sipe Luka Miladinović potvrdio je Srni da se ova aktivnost dovodi u vezu sa nabavkom respiratora, te da će više informacija biti poznato po njenom okončanju.\nTužilaštvo BiH preuzelo je od kantonalnog Tužilaštva predmet koji se odnosi na navode o nezakonitostima i nepravilnostima u vezi uvoza respiratora iz Kine u BiH, koji su koštali oko 10,5 miliona KM. Predmet je formiran nakon što su mediji objavili da je nabavku 100 respiratora iz Kine izvršila poljoprivredna kompanija "Srebrena malina", koja nije specijalizovana za trgovinu medicinskom opremom.


Za bolji imidž centra Beograda, novi izgled dobiće Skver Mire Trailović i platoi kod kafane "Stara Hercegovina" i OŠ "Mihailo Petrović Alas" - Gradjevinarstvo.rs\n13.02.2013. | E-kapija\nTri javna gradska prostora u Starom gradu – Skver Mire Trailović, i platoi kod kafane "Stara Hercegovina" i OŠ "Mihailo Petrović Alas", biće preuređeni u parkove i trgove sa gradskim mobilijarom i osvetljenjem. Za te tri lokacije beogradska opština Stari grad u saradnji sa Društvom arhitekata Beograda je raspisala 8. februara javni poziv za prikupljanje ponuda za dizajn za izbor urbanističko-arhitektonskog rešenja.\nKako će te tri lokacije izgledati, znaće se krajem aprila, kada budu objavljeni rezultati konkursa koji je raspisala opština. Obnova bi trebalo da bude završena do kraja godine.\nDo 2. aprila u 15 sati učesnici konkursa treba da predaju radove u prostorijama Društva arhitekata Beograda, u Ulici Kneza Miloša 7/III. Radovi poslati poštom moraju stići na tu adresu najkasnije do 2. aprila 2013. godine do 15.00 časova. U roku od 15 dana od dana predaje radova žiri će ih pregledati i objaviti rezultate konkursa.\nNagradni fond u iznosu od 240.000 dinara za svaku lokaciju raspodeliće se na sledeći način: prve nagrade su vredne po 100.000. Drugoplasirani će dobiti po 80.000 a za treće nagrade biće izdvojeno po 60.000 dinara.


RTCG - Radio Televizija Crne Gore - Nacionalni javni servis :: Društvo :: U 2019. nova oprema i 60 ljekara\nERAKOVIĆ NAJAVIO 14. 12. 2018. 13:45 >> 13:21 0\nU 2019. nova oprema i 60 ljekara\nDolazak novih 60 ljekara, nabavka nove opreme, izmještanje Psihijatrijske i Klinike za dermatovenerologiju iz parka Petrovića u krug KCCG, kao i smanjenje lista čekanja, planovi su najveće zdravstvene ustanove u Crnoj Gori za 2019. godinu.\nKako je kazao direktor te zdravstvne ustanove Jevto Eraković, trenutno je na specijalizaciji 202 doktora, ove godine se vratilo 28 specijalizanata, a sljedeće godine očekuju oko 60 novih specijalista u KCCG i u narednom periodu oko 50 do 70 novih ljekara.\n"Uz postojeći kadar koji imamo siguran sam da ćemo mladim snagama uspjeti da nadomjestimo neke deficitarne specijalnosti koje su prisutne u našoj ustanovi", istakao je Eraković.\nOn je rekao da su aktivnosti KCCG u budućem periodu usmjerene na kadrovska rješenja i osnaživanje kadrovskih kapaciteta.\n"Osim novih specijalizanata koje očekujemo, fokus u narednoj godini biće nam kontinuirana medicinska edukacija i nova organizacija Centra za nauku, gdje će se sprovoditi i trenažni centar za doktore iz kompletnog zdravstvenog sistema Crne Gore", naveo je Eraković.\nKako je istakao, fokusiraće se i na nabavku nove opreme.\nEraković je kazao da će do kraja godine pustiti u rad linearni akcelerator, čija je vrijednost 2,5 miliona eura, a da planiraju da naredne godine nabave još jedan.\n"Tako da će Crna Gora sa tri lineralna akceleratora, sa brojem stanovnika koji pokriva biti ubjedljivo najrazvijenija država u regionu sa pokrivenošću radioterapije i nadam se da ćemo moći da ponudimo ove usloge ne samo građanima Crne Gore nego i iz regiona", istakao je Eraković.\nOn je rekao da u Crnoj Gori ima pet magnetnih rezonanci, od čega su dvije u privatnim zdravstvenim ustanovama, i dodao da planiraju nabavaku još jedne, ali da se to ne može očekivati naredne godine.\nKako je dodao, nabavljen je i skener za Dječju bolnicu vrijedan oko 750.000 eura.\nEraković je najavio da će naradne godine instalirati novu angiosalu, čime će stvoriti priliku za uvođenje procedura koje do sada nijesu rađene u KCCG, nabaviti novu opremu za Kliniku za urologiju i za sve minimalno invazivne hirurške procedure.\nU dogovoru sa Fondom za zdravstveno osiguranje (FZO) i Ministarstvom finasija, za narednu godinu opredijeliće poseban Fond za eksperte, gdje će moći da ugoste najveća evropska imena iz različitih oblasti medicine, čiji će cilj biti da edukuju crnogorske doktore i prezentuju nove metode i tehnike rada.\nEraković je naglasio da će fokus rada naredne godine biti i smanjivanje liste čekanja, koje su, prema njegovim riječima, najmanje u odnosu na bilo koji drugi centar u regionu.\n"Za mnoge procedure ni ne postoje liste čekanja. U KCCG se prima po prioritetu i nijedan pacijent koji zahtijeva hitnu hospitalizaciju neće čekati", poručio je Eraković.\nKada je riječ o infrastrukturnim projektima, direkor KCCG je rekao da planiraju otvaranje Intezivne jedinice Klinike za neurologiju, rekonstrukciju Interne klinike, kao i centara za patologiju i plastičnu hirurgiju.\nPrema njegovim riječima, jedan od najvažnijih strateških planova je izmiještanje klinika iz prostora parka Petrovića u krug KCCG.\n"Već su obezbijeđena sredstva za klinike za infektive bolesti i za dermatovenerologiju. Projekat je prihvaćen, zgrada je već ucrtana u Detaljno urbanističkom planu, u toku je pribavljanje ostalih dozvola i nadam se da ćemo sljedeće godine krenuti sa izgradnjom", istakao je Eraković.\nOn je kazao da su u Centru za ginekologiju i akušerstvo i Porodilištu odlični uslovi i dodao da su obezbijedili sredstva da naredne godine krenu sa bejbi frendli /baby friendly/ programom.\nNa prostoru stare transfuzije planiraju da adaptiraju prostor i puste u rad novi Centar za imunologiju i genetiku.\nNa pitanje novinara šta bi trebalo preduzeti da bi se dostigao evropski indeks dostupnosti liječenja pacijentima, Eraković je rekao da su ljekari u KCCG maksimalno angažovani i da rade punim kapacitetom.\n"Sa 200 novih doktora, koji će skoro udvostručiti trenutne ljekarske kapacitete KCCG, dosupnost usluga biće još veća", rekao je Eraković, ističući da se i prostorni kapaciteti najveće zdravstvene institucije u Crnoj Gori moraju povećati.\nUpitan koliko i gdje najviše neodstalje ljekara, Eraković je rekao da su određeni segmenti u Dječijoj bolnici najdeficitarniji, odnosno da je problem na dječijoj psihijatriji i oftalmologija.\n"U pružanju usluga to se ne osjeća, to nadoknađujemo angažovanjem ljekara iz drugih centara i privatnih zdravstvenih ustanova", kazao je Eraković i dodao da naredne godine, dolaskom novih doktora, očekuju da Dječija bolnica bude u boljoj poziciji.\nOn je, odgovarajući na pitanja, rekao da još nemaju zvaničan budžet za narednu godinu i da su u toku pregovori sa Fondom za zdravstvo.\n"Naša procjena je da je za narednu godinu potrebno oko 75 miliona eura. Nadam se da ćemo imati novac koja smo predvidjeli", rekao je Eraković.\nOn je kazao da dosadašnji rezultati služe na ponos Kliničkom centru i dokazuju koliko rada i truda ulažu doktori i svi zaposleni u toj zadravstvenoj ustanovi.\n"U KCCG ima više od 2,5 hiljada zaposlenih, od čega je 550 ljekara, a na godišnjem nivou u KCCG hospitalizujemo oko 40.000 pacijenata. Pored toga radimo i ostale usluge u Poliklinici, tako da godišnje obavimo više od milion i po usluga u KCCG", saopštio je Eraković, na radnom doručku sa novinarima.\nServis "potvrdi - otkaži pregled" opravdao očekivanja


Masmedika - Page 3 of 36 - Zdravlje dostupno svima\nOpasnosti po kožu tokom leta\nSa dolaskom leta povećava se vaša fizička aktivnost, ali i aktivnost ostalih stvorenja koja mogu postati opasna po vas. Bilo da se sunčate, plivate ili šetate pored plaže obratite pažnju na sledeće opasnosti po kožu, od kojih su neke prisutne svakodnevno, a koje vas ipak mogu iznenaditi. Pošto koža predstavlja najveći organ vašeg tela i zašitnu barijeru ka spoljašnjem svetu, velika je verovatnoća de ćete baš na njoj iskusiti neku od neprijatnosti koje slede. Pročitaj više →\nNedostatak fizičke aktivnosti glavni krivac za gojaznost\nNedostatak fizičke aktivnosti, a ne sklonost ka preteranom unosu kalorija predstavlja glavnog krivca za pojavu sve većeg broja gojaznoh osoba prema poslednjim studijama. Prema analizama sprovedenim u Americi procenat osoba u opštoj populaciji koje ne vežbaju se u poslednjih 20 godina povećao kod žena sa 19 % u 1994. godine na 52 % u 2000. godini, dok je kod muškaraca procenat osoba koje nemaju fizičku aktivnost porastao sa 11 na 43 %. Prema studijama najveći pad u fizičkoj aktivnosti postoji kod žena koje su afričko američkog ili meksičkog porekla. Pročitaj više →\n« Prethodno 1 2 3 4 5 … 36 Sledeće »


Organizuje je Fondacija Registar nacionalnog internet domena Srbije, 6. i 7. marta, u Hotelu Metropol Palace u Beogradu. Slogan Dana internet domena Srbije ove godine glasi Čuvari internet identiteta.\nPrvi blok DIDS-a pod nazivom Sajber ličnost posvećen je evropski, a i globalno, aktuelnoj temi GDPR - Opšta uredba o zaštiti podataka o ličnosti, koja krajem maja stupa na snagu u EU i utiče i na poslovanje pojedinih poslovnih subjekata u Srbiji. O njoj, a i o drugim aspektima privatnosti na Internetu, moderator Vladimir Radunović razgovaraće sa učesnicima panel diskusije.\nTomas Rikert, predsedavajući Foruma za nazive i brojeve u Udruženju internet industrije "eco", je advokat iz Nemačke, koji će da održi i uvodno predavanje u temu. U diskusiji će se pridružiti Kormak Kalanan, direktor Aconite Internet Solutions iz Irske, i Nevena Ružić, pomoćnik generalnog sekretara pri Povereniku za informacije od javnog značaja i zaštitu podataka o ličnosti.\nDrugi blok nosi naziv Digitalno nasleđe i bavi se digitalizacijom u kulturi i nauci, a moderator je dr Tamara Vučenović.\nPre panel diskusije, uvodno predavanje održaće Matjaž Filo, rukovodilac Sektora za IT na Fakultetu društvenih nauka u Ljubljani. U diskusiji učestvuju i dr Adam Sofronijević, zamenik direktora Univerzitetske biblioteke Svetozar Marković u Beogradu, i Nikola Božić, programski direktor Istraživačke stanice Petnica.\nTreći blok, nazvan Onlajn poslovanje, moderira Radomir Lale Marković, koji je ujedno i voditelj cele Konferencije. Na početku bloka Milovan i Branka Matijević, iz kompanije Mineco Computers, predstaviće rezultate istraživanja Indeks digitalne vitalnosti malih, mikro i srednjih preduzeća u Srbiji 2017, koje je po prvi put urađeno u Srbiji.


Perspektivno tapkanje u mestu\nZastave EU i Kosova u Prištini\nKada su odnosi Kosova i Evropske unije u pitanju, ono što se najviše čuje kod briselskih ali i kosovskih zvaničnika jeste da "Kosovo ima evropsku perspektivu".\nDinamika u tom procesu međutim još uvek nije dovela do ispunjenja obećanja dveju strana o toj "evropskoj perspektivi".\nPredsednica skupštinskog Odbora za evropske integracije, Bljerta Deljiu Kodra, inače poslanica vladajuće Demokratske partije Kosova, kaže da se sada, nakon što je Kosovo završilo sa izborima, može očekivati jača dinamika kosovskih institucija u procesu integracija. Po njenim rečima, Kosovo mora da radi više kako bi svoje zakonodavstvo uskladilo sa evropskim.\n"Zakoni bi trebalo da budu u skladu sa direktivama Evropske unije, ali i prihvatljivi za građane Kosova. S druge strane, upravo je formiran skupštinski odbor koji će se baviti sprovođenjem Sporazuma o stabilizaciji i pridruživanju, što je inače prvi ugovorni sporazum između Kosova i EU. Ti poslanici će tokom celog vremena nadgledati taj proces kako bi se uočili izazovi i utvrdilo šta rade institucije po pitanju ispunjavanja kriterijuma koje predviđa ovaj sporazum", navela je Deljiu Kodra.\nDrugi član komisije, a inače iz redova opozicije, Iljir Deda, smatra da je Kosovu obećana evropska perspektiva, a da to EU koristi kako bi se izbegle komplikacije zato što nisu sve zemlje EU priznale Kosovo. Po njegovim rečima, rukovodstvo na Kosovu ne shvata šta znači "evropska perspektiva", te dodaje da Kosovo zaostaje u dinamici koja je potrebna za evropske integracije.\n"Ono u čemu Kosovo zaostaje jeste sprovođenje obaveza koje smo preuzeli u ovom procesu. To Kosovo čini manje kredibilnim naspram ostalih država Evropske unije i institucija EU. Na primer, SSP-a je veliko dostignuće sa Kosovo, Kosovo je ispunilo samo 55 posto obaveza do sada. To govori da naša zemlja nije posvećena tom putu", ističe Deda.\nDeljiu Kodra ipak veruje da je trenutna vlada dosta posvećena evropskim integracijama, i da po tom pitanju postoji nacionalni konsenzus.\n"Nova ministarka za evropske integracije, Durata Hodža, pokazuje tu posvećenost. Dva puta je do sada posetila Brisel. Juče se sastala sa komesarom Hanom, što na jedan način pokazuje posvećenost ove vlade da agenda evropskih integracija bude primarna agenda institucijama Kosova, da radimo više kako bi se građani slobodno kretali", dodaje ona.\nDeda pak smatra da ne postoje signali da je trenutna vlast posvećena integracijama, a to je primetno zbog načina raspodele finansijskih sredstava iz budžeta Kosova.\n"Više deluje da se finansiraju koruptivne strukture nego što se budžet odvaja za razvoj ili za realizaciju zahteva EU. Kosovskim institucijama je jasno koji su to koraci koji trebaju da se preduzmu kako bi Kosovo bilo ocenjeno da je posvećeno integracijama. Ali, mi još nismo na toj tački, zbog nedostatka znanja i razumevanja oko toga šta zaišta znače reforme koje traži EU", dodaje Deda.\nGrađani Kosova i dalje jedini na Balkanu koji ne mogu slobodno da se kreću u zemljama EU\nU slučaju da Kosovo ne uradi više po tom pitanju, navodi Deda, EU može da izmisli mehanizme ili druge dokumente koje će dovesti Kosovo u situaciju da tapka u mestu.\nKosovo je 2015. potpisalo SSP sa EU koji je Kosovu, između ostalog, omogućilo učešće u raznim programima.\nGrađani Kosova su međutim i dalje jedini narod na Balkanu koji ne mogu slobodno da se kreću u zemljama EU. A za termin za vizu u ambasadama, čeka se i mesecima.\nKosovska trka sa vremenom za oslobađanje od viza\nSrbija nije sprovela sporazum o pravosuđu sa Kosovom


PAKLENI TALAS: Čemu da se nadamo? - Volim Danilovgrad\nToplotni talas iz Sahare stiže u Evropu. Austrija i Nemačka već “gore” na rekordnih 39 u junu.\nNemačka i Austrija “gore”\nU pojedinim mestima će biti i toplije, posebno u gradovima, gde efekat “urbanog ostrva toplote”, povećava temperature zbog asfalta i betona.\nNajviše temperature očekuju se u zapadnoj i srednjoj Evropi, a španski meteorolog Sivija Laplana upozorila je na Twitteru da “stiže pakao”.\nPrema najnovijim predviđanjima, kako prenosi “Severe Weather” najviše će biti pogođeni delovi zapadne i centralne Evrope gde će temperature preći 40 stepeni.\nKlimatolog sa Univerziteta u Potsdamu Štefan Ramštorf naveo je na Twitteru da su toplotni talasi “tihe ubice” i podsetio da je u takvom talasu 2003. godine stradalo oko 70.000 ljudi u Evropi.


Revijalna košarka između Breke i Koševa – SARAJEVO.co.ba\nRevijalna košarka između Breke i Koševa\nU petak, 9. decembra 2011. godine od 19:30 sati u Maloj dvorani Sportskog centra “Skenderija” će biti odigrana revijalna košarkaška utakmica između ekipa koje će nositi nazive “Breka” i “Koševo”.\nTrile, Prika, Pulić, Žlof, Šećer, Hrelja, Haverić, Guhdija, Tomo, Veiz...\nDresove će obući nekadašnji košarkaški – članovi ratnih klubova tadašnje republičke lige BiH: Trile, Prika, Pulić, Žlof, Šećer, Hrelja, Haverić, Guhdija, Tomo, Veiz… koji su u najtežim trenucima za naš grad, prkoseći ratnom vihoru, vraćali osmjeh na lica Sarajlija.\nUtakmicu će suditi nekadašnje sudije Almir Akšamija, Medin Duškaj i Hariz Bilić.\nNjegujući najljepša sjećanja na poginule basketaše sa Breke i Koševa, incijatori i organizatori ovog susreta obišli su njihove porodice i tim činom pokazali da poginuli momci nisu i nikada neće biti zaboravljeni.\nU sklopu ove manifestacije organizator će uručiti zahvalnice porodicama poginulih košarkaša i onima koji su mnogo učinili i čine za razvoj košarke i sporta uopće u našem gradu, među kojima su Nuko Grebović, Dragan Vikić, Nenad Marković, Samir Avdić, Harun Mahmutović, Almir Akšamija, Vesna Bajkuša, Dino Konaković i Mirza Vilić.\nObjavljeno u Sportski almanahOznačeno Almir Akšamija,Breka (naselje),Dino Konaković,Dragan Vikić,Harun Mahmutović,košarka,Koševo,Mirza Vilić,Nenad Marković,Nuko Grebović,Opsada Sarajeva,Samir Avdić (košarkaš),Vesna Bajkuša\nNazad Zašto Sarajevo nema vode\nNaprijed Mljet u Sarajevu


I SIPA kreće u potragu za Gačićem | Kamenjar\nPoziv ovoj jedinici upućen je nakon što su mediji objavili informaciju da sve policijske jedinice tragaju za Gačićem, a da poziv nikada nije upućen SIPA-i.\nPripadnici Specijalne jedinice SIPA-e kreću u potragu za višestrukim ubojicom Edinom Gačićem, koji se, prema posljednjim podacima, krije u šumama u okolici Tarčina, prenosi Dnevni avaz.\nPoziv ovoj jedinici upućen je nakon što su mediji objavili informaciju da sve policijske jedinice tragaju za Gačićem, a da poziv nikada nije upućen SIPA-i. Ova specijalna jedinica ima tri odjela, a to su antiteroristički odsjek “Alfa”, odjel za operacije “Beta” i odsjek za podršku “Gama”.\nU BiH ubijen policajac, sumnja se da je ubojica odbjegli mudžahedin\nEdin Gačić je povukao obarač – ubojice su na drugim adresama


U Briselu predstavljen posljednji paket Evropske komisije u borbi protiv terorizma\nU Briselu je predstavljen posljednji paket Evropske komisije u borbi protiv terorizma- iz budžeta je hitno izdvojeno 7 miliona evra za potrebe, kako se navodi, prevencije. Od toga, najveći deo novca je namenjen čuvanju "najranjivije infrastrukture", evropske komunikacijske mreže i objekata za proizvodnju struje.\nMedjutim, najviše pažnje je pobudila najavljena mera proširenog praćenja komunikacije terorista - ukoliko dobije potvrdu evropskih šefova diplomatije, od naredne godine će na snagu stupiti mera koja će, uz praćenje komunikacije putem "fiksnih" telefonskih linija, uvesti u praksu lociranje poziva preko mobilnih telefona - znak za uzbunu će tada biti već sam podatak da se telefonski poziv obavlja sa jedne od "kritičnih" tačaka na globusu. Neće ostati poštedjene ni internet stranice kojima se služe teroristi, a evropski zvaničnici najavljuju i završetak tehničkih priprema na blokiranju tv stanica koje putem satelita emituju pozive na terorističke napade.\nEvropski komesar za unutrašnje poslove, Franko Fratini:\n"Držimo se dva ključna prava - prvo od njih je pravo na bezbednost, pravo na život Evropljana , što znači uvodjenje boljih instrumenata za istragu terorističkih zločina. U Evropi ne možemo dozvoliti stvaranje sigurnog utočišta jer je sada, zbog različitih zakona članica, teroristima lako da izmaknu pravdi. Drugo pravo je pravo na privatnost - i ono je važno, čak i ključno i mi ćemo zaštiti privatnost ljudi time što ćemo jasno i transperentno odrediti pravila i proceduru".\nSamo dan ranije, Evropski sud pravde je podržao meru Evropske komisije na blokiranju finansijskih sredstava terorista, a predsedništvo Unije je potvrdilo mere praćenja finansijskih transakcija - svi tokovi novca veći od 15 hiljada evra moraće da budu objašnjeni- praćeni detaljnim podacima o tome ko i kome šalje novac i sa kojom namjenom.


Protest radnika Fijata u Kragujevcu: Ništa nije ispunjeno, blokiramo puteve | CEMAFORUM.rs\nProtest radnika Fijata u Kragujevcu: Ništa nije ispunjeno, blokiramo puteve\nProtest radnika Fijata počeo je tačno u podne ispred zgrade Gradske uprave u Kragujevcu. Radnici su nezadovoljni što, kako su rekli, pregovori sa Vladom Srbije i poslodavcem, kompanijom Stelantis, nisu uspeli. Sindikati najavljuju da će danas na sat vremena blokirati ulaz u Kragujevac, a od ponedeljka će, najavljuju, njihovi potezi biti radikalniji. Par stotina radnika je nešto posle 12.30 krenulo u blokadu autoputa Kragujevac-Batočina (kod Krsta).\nZoran Miljković iz Samostalnog sindikata Fijat plastika kaže za N1 da su radnici bili primorani na proteste, jer su „sabijeni uza zid“.\n„Konačno su se ljudi opametili, sabijeni smo uza zid, jedino nam je ulica ostala, od ponedeljka će biti organizovane blokade na bitnijem mestima“, rekao je.\nMiljković kaže da "ništa od obećanog nije ispunjeno".\n"Nisu zaštitili ni invalide rada, hoće sve da nas teraju u Slovačku, radničke logore, u firmu koju neće niko da radi, u Trnavi niko neće da radi, oni šalje Srbe i Rumune odavde, kao najgora radna snaga", naglasio je Miljković.\nSagovornik N1 navodi da je jedan od uslova i dalje 1.000 evra po godini radnog staža za otpremnine.\n"Pre pet, šest godina kada je skidana jedna smena, ljudi su dobili po 1.000 evra po godini staža", rekao je.\nI poručio - dok premijerka Ana Brnabić ne ispuni uslove, ostaju na ulici.\n"Ja sam čuo da se (za rad u inostranstvo) prijavilo 100 i nešto ljudi. To je mali broj, nema ni blizu onome što oni traže, ogromna većina nas ostaje ovde. Vlada ako ima novca, 48 miliona evra da da stranom poslodavcu da nas otpusti, imaju novac da nas drže na minimalcu dok ne nađemo drugi posao", izjavio je Miljković.\nPrema njegovim rečim, radikalne mere su neophodne.\n"Samo radikalne mere, blokade, protesti, mogu da opamete našu vladu. Nama je cilj da radimo, nismo mi krivi što ne radimo, kriv je poslodavac. Danas kada završimo skup, idemo na Krst, blokiramo ulaz u Kragujevac na sat vremena, a od ponedeljka, biće mnogo radikalnije", naglasio je sagovornik N1.\nNa pitanje da li su pregovori sa vladom prekinuti, s obzirom da iz te institucije poručuju da nisu, Miljković kaže:\n"Kada budu ispunili naše zahteve, mogu da nas zovu, mi ćemo biti na barikadama".


Donacijom Vlade Japana zamenjen krov na dva objekta Doma zdravlja\nDonacijom Vlade Japana, vrednom 38. 435 evra Dom zdravlja Subotica dobio je novi krov na dva objekta Službe za zdravstvenu zaštitu žena i dece. Svečanoj ceremoniji primopredaje ove donacije prisustvovali su danas prva sekretarka Ambasade Japana u Srbiji, Acuko Šiotani, državni sekretar u Ministarstvu zdravlja dr Ferenc Vicko, gradonačelnik Subotice Bogdan Laban i v.d. direktora Doma zdravlja Subotica Ivanka Beoković.\nIzražavajući zahvalnost Vladi Japana na ovoj izuzetno važnoj donaciji gradonačelnik je istakao da je posle više od pola veka ovom značajnom donacijom rešen dugogodišnji problem sa krovom na dva objekta Doma zdravlja. On je tom prilikom podsetio da je ugovor o donaciji potpisan u februaru prošle godine I istakao da je ovaj važan projekat u potpunosti realizovan.\n-Uz pomoć ove donacije kvalitet zdravstvene zaštite naših građana podigli smo na viši nivo, a na taj način pomogli smo ne samo pacijentima veći i zaposlenima u Domu zdravlja koji sada imaju bolje uslove za rad – naglasio je Bogdan Laban. On je, napomenuo da je donacija deo programa brige o migrantima, a Subotica je prethodnih godina bila pred velikim izazovima migrantske krize na koje je, kako je rekao, uspešno odgovorila,\n-Ponosni smo na ono što smo uradili, uspeli smo da zbrinemo veliki broj migranata, da ukažemo medicinsku pomoć velikom broju žena i dece, a da pritom naši građani ne osetei teret te situacije. Zahvaljujem Vladi Japana i njihovoj Ambasadi u Srbijii i nadam se da će se naša uspešna saradnja nastaviti i ubuduće - dodao je Laban..\nIstičući nadu da će ubuduće Dom zdravlja Subotica svojim pacijentima pružatii usluge u mnogo sigurnijim uslovima Acuko Šiotani je rekla da lokalne zdravstvene ustanove kao što je Dom zdravlja Subotica su prva linija podrške zdravlja stanovništva.\n-Cenimo napore gradonačelnika Labana i državnog sekretara Vicko Ferenca da unaprede zdravstvenu zaštitu u Subotici, a zaposlenima u Domu zdravlja zahvaljujemo na uspešnoj implementaciji ovog projekta – naglasila je Acuko.


SRC Mladost - Strana 2\nNikola Savić, pobednik turnira „trojka iz bloka“\nNapisao Goran Mihajlov u kategoriji Košarka 14 juna, 2015\nPančevac Nikola Savić, pobednik je sportsko-humanitarnog turnira ”Trojka iz bloka” koji je održan na košarkaškom terenu Sportskog centra “Mladost”. Sav novac prikupljen od kotizacije učesnika biće namenjen socijalno ugroženim porodicama na teritoriji Pančeva. Takmičenje u brzom šutiranju „trojki“ okupio je preko 100 učesnika svih...Dalje »\nSreća se osmehnula fudbalerima „Železničara“ u finišu meča\nNapisao Goran Mihajlov u kategoriji Fudbal 20 maja, 2015\nFudbaleri „Železničara“ osvojili su važna tri boda u 27.kolu Banatske zone, pošto su na terenu Sportskog centra „Mladost“ u Pančevu savladali ekipu „Mladosti“ iz Lukićeva rezultatom 1:0. Gol u poslednjem minutu utakmice iz jedanaesterca je postigao Željko...Dalje »\nNovim trijumf fudbalera „Železničara“\nNapisao Goran Mihajlov u kategoriji Fudbal 12 maja, 2015\nNa terenu Sportskog centra „Mladost“ odigrana je utakmica 25.kola Banatske zone između fudbalera domaćeg „Železničara“ i „Jedinstva“ iz Novog Bečeja. Posle 90.minuta igre zaslužena pobeda pripala je domaćinima rezultatom 3:0, golovima Branislava Tošića 29, Filipa Pešterca 88 i Nikole Skokne u...Dalje »\nFudbaleri „Železničara“ ponovo ubedljivi\nNapisao Stefan Smuđa u kategoriji Fudbal 16 aprila, 2015\nFudbaleri „Železničara“ savladali su sa 4:1 ekipu „Jedinstva“ iz Novog Bečeja u 21.kolu Banatske zone. Utakmica na SRC „Mladost“ obilovala je golovima, a svi su postignuti u prvom poluvremenu. „Želja“ je sve rešio u prvih pola sata, kada su dva puta Sarić, Stajčić i Pešterac postigli sva četiri pogotka za domaći tim, a posebno impresivan...Dalje »\nFudbaleri „Želje“ pobedili posle preokreta\nNapisao Goran Mihajlov u kategoriji Fudbal 16 marta, 2015\nFudbaleri „Železničara“ u prvoj utakmici prolećnog dela prvesntva Banatske zone uspeli su da ostvare pobedu nad ekipom „Kikinde“ rezultatom 2:1 (0:1). Pred oko 300 gledalaca na Sportskom centru „Mladost“ u Pančevu odigrana je utakmica 16.kola Banatske zone između fudbalera domaćeg „Železničara“ i...Dalje »\n„Želja“ se primakao lideru prvenstva\nNapisao Redakcija u kategoriji Fudbal 10 novembra, 2014\nPosle prošlonedeljnog „remija“ 2:2 sa ekipom Mladosti u Lukićevu, fudbaleri Železničara upisali su nova tri boda, u utakmici 13.kola Banatske zone, protiv ekipe Sloge iz Plandišta, rezultatom 2:1 (1:0). Golove za domaću ekipu postigli su Željko Stajčić u 39, i Ljubo Sarić u...Dalje »


Oduzima li RS nadležnosti državnoj izbornoj komisiji – Informer\nIzmjenama Izbornog zakona RS-a nije zadovoljna je ni opozicija uovom entitetu. Iako kažu da se nisu bavili da li je izmjenama Izbornog zakona povrijeđen Dejtonski sporazum, ističu da je posebno sporan način njegovog donošenja i činjenica da se izmjenama predviđa umjesto šest – devet izbornih jedinica u RS.\n“Teritorijalna podjela na devet novih izbornih jedinica nastala je kao rezultat političkih potreba SNSD-a“, decidan je Dragan Čavić.\nBarack Obama otkrio svoj novi slogan: Promjena je!\nŽiranti u BiH do kraja godine vratit će više od 50 miliona KM kredita